Bí ayé ti rí ni èyí, ìwọ ọ̀rẹ́ mi. Àwọn ẹlòmíràn á fi owó fẹ́ ikú wá ilé wọ́n á wí pé àwọn fẹ́ obìnrin, àwọn ẹlòmíràn a fi owó fẹ́ gbèsè wọ́n á wí pé àwọn fẹ́ ìyàwó, àwọn ẹlòmíràn á ti ìtirí wọ̀bìà wọn a sọ ìfẹ ìyàwó pàtàkì nù. Ọ̀rọ̀ ìyàwó kìí ṣe ọ̀rọ̀ ṣiréṣiré, ohun tí ó bá ilé ẹni lọ kúrò ní ọ̀rọ̀ yẹpẹrẹ. Bí ènìyàn bá ń fẹ́ẹ́ ní ìyàwó ó yẹ kí olúwaarẹ̀ ronú dáradára kí ó sì bẹ Olódùmarè  kí Ó ṣe amọ̀nà òun, nítorí ìyá yátọ sí ìyàwó, bàbá yàtọ̀ sí obìnrin ẹni. Ìkarawun ni obìnrin, ìgbìn sì ni ọkùnrin, ibikíbi tí ìgbín bá ń lọ ti òun ti ìkarawun ní í lọ; ìyàwó bẹẹrẹ ìjàngbọ̀n bẹẹrẹ ni, bí ìyàwó bá ti ń pọ̀ sí i bẹ́ẹ̀ ni ìfẹ́ wọn ń dín sí i, ogunlọ́gọ̀ àwọn ọmọkùnrin ni wọ́n sí ń bá ọ̀tá pàtàkì gbé tí wọn ń pè é ní obìnrin. ṣe bí o ti mọ, ìwọ ọ̀rẹ́ mi, rí i pé ìyàwó rẹ fẹ́ràn rẹ kí ó tóó wọ ilé rẹ. Lóòótọ́ ìwọ ni o níláti kọ wí pé kí ó fẹ́ ọ kí ó tóó fèsì fún ọ ṣùgbọ́n rí i pé òun pàápàá fẹ́ràn rẹ. Ìwọ náà kò sì gbọdọ̀ hùwà bí àwọn àgàbàgebè ọkùnrin tí àwọn obìnrin máa ń gbàdúrà rẹ̀ pé kí Ọlọ́run má ṣe jẹ́ kí ó dé sàkání àwọn.
Bi aye ti ri ni eyi, iwo ore mi. Awon elomiran a fi owo fe iku wa ile won a wi pe awon fe obinrin, awon elomiran a fi owo fe gbese won a wi pe awon fe iyawo, awon elomiran a ti itiri wobia won a so ife iyawo pataki nu. Oro iyawo kii se oro siresire, ohun ti o ba ile eni lo kuro ni oro yepere. Bi eniyan ba n fee ni iyawo o ye ki oluwaare ronu daradara ki o si be Olodumare  ki O se amona oun, nitori iya yato si iyawo, baba yato si obinrin eni. Ikarawun ni obinrin, igbin si ni okunrin, ibikibi ti igbin ba n lo ti oun ti ikarawun ni i lo; iyawo beere ijangbon beere ni, bi iyawo ba ti n po si i bee ni ife won n din si i, ogunlogo awon omokunrin ni won si n ba ota pataki gbe ti won n pe e ni obinrin. se bi o ti mo, iwo ore mi, ri i pe iyawo re feran re ki o too wo ile re. Loooto iwo ni o nilati ko wi pe ki o fe o ki o too fesi fun o sugbon ri i pe oun paapaa feran re. Iwo naa ko si gbodo huwa bi awon agabagebe okunrin ti awon obinrin maa n gbadura re pe ki Olorun ma se je ki o de sakani awon.